
Në bazë të nenit 26 paragrafi 1 pika 1.1 dhe nenit 5 paragrafi 2 dhe nenit 6 të ligjit nr. 08/L-056 për Mbrojtjen e Konkurrencës, Komisioni i Autoritetit të Konkurrencës, në mbledhjen e mbajtur më […], miraton:


PROJEKT UDHËZIM ADMINISTRATIV NR. … PËR DISA KATEGORI MARRËVESHJESH SPECIALIZIMI


Neni 1
Qëllimi

Qëllimi i këtij udhëzimi administrativ është të përcaktojë kategoritë e marrëveshjeve të specializimit që Autoriteti i Konkurrencës (në tekstin e mëtejmë: Autoriteti) i konsideron se plotësojnë normalisht kushtet e parashikuara në nenin 5, pika 2, të ligjit nr. 08/L-056 për Mbrojtjen e Konkurrencës (në tekstin e mëtejmë Ligji). Të vlerësohet ndikimi i këtyre marrëveshjeve në tregun përkatës, dhe të përcaktohen rastet kur këto marrëveshje nuk i nënshtrohen përjashtimit.


Neni 2
Përkufizimet

1. Për qëllimet e këtij Udhëzimi Administrativ përkufizimet e mëposhtme kanë kuptim:

1.1.  marrëveshje specializimi’ nënkupton një marrëveshje e njëanshme specializimi,     një marrëveshje reciproke specializimi ose një marrëveshje për prodhim të përbashkët;

1.1.1. ‘marrëveshje e njëanshme specializimi’ nënkupton një marrëveshje ndërmjet dy ose më shumë palëve që janë aktive në të njëjtin treg produkti dhe sipas së cilës një ose më shumë palë bien dakord të ndërpresin plotësisht ose pjesërisht prodhimin e produkteve të caktuara ose të përmbahen nga prodhimi i këtyre produkteve dhe t'i blejë ato nga një palë ose palë tjera, të cilat bien dakord t'i prodhojnë dhe t'i furnizojnë ato;

1.1.2. ‘marrëveshje reciproke specializimi’ nënkupton një marrëveshje midis dy ose më shumë palëve që janë aktive në të njëjtin treg produkti dhe sipas së cilës dy ose më shumë palë, në baza reciproke, bien dakord të pushojnë plotësisht ose pjesërisht ose të përmbahen nga prodhimi i produkteve të caktuara por të ndryshme dhe për të blerë ato produkte nga një ose më shumë palë të tjera, të cilat bien dakord t'i prodhojnë dhe furnizojnë ato;

1.1.3. ‘marrëveshje për prodhim të përbashkët’ nënkupton një marrëveshje sipas së cilës dy ose më shumë palë bien dakord të prodhojnë produkte të caktuara së bashku;

1.2.‘marrëveshje’ nënkupton një marrëveshje ndërmjet ndërmarrjeve, një vendim nga një shoqatë ndërmarrjesh ose një praktikë e bashkërenduar;

1.3. ‘produkt’ nënkupton një mall ose një shërbim, duke përfshirë të dyja mallrat ose shërbimet ndërmjetëse dhe mallrat ose shërbimet përfundimtare, me përjashtim të shërbimeve të shpërndarjes dhe dhënies me qira;

1.4. ‘prodhim’ nënkupton prodhimin e mallrave ose përgatitjen e shërbimeve, duke përfshirë edhe nën kontraktimin;

1.5. ‘përgatitja e shërbimeve’ nënkupton aktivitetet e kryera në rrjedhën e sipërme të ofrimit të shërbimeve për klientët;

1.6. ‘produkt specializimi’ nënkupton një produkt që prodhohet në bazë të një marrëveshje specializimi;

1.7.  ‘produkt i rrjedhës së poshtme’ nënkupton një produkt për të cilin një produkt specializimi përdoret si input nga një ose më shumë palë dhe i cili shitet nga ato palë në treg;

1.8. [bookmark: _bookmark7]‘treg përkatës’ nënkupton tregun përkatës të produktit dhe tregun përkatës gjeografik të cilit i përkasin produktet e specializimit dhe, përveç kësaj, kur produktet e specializimit janë produkte ndërmjetëse që përdoren plotësisht ose pjesërisht nga një ose më shumë palë si inpute për prodhimin e produkteve të rrjedhës së poshtme, tregun përkatës të produktit dhe tregun përkatës gjeografik të cilit i përkasin produktet e rrjedhës së poshtme; 

1.9. ‘ndërmarrje konkurruese’ nënkupton një konkurrent aktual ose potencial:

1.9.1.‘konkurrent aktual’ nënkupton një ndërmarrje që është aktive në të njëjtin treg përkatës;

1.9.2.‘konkurrent i mundshëm’ nënkupton një ndërmarrje që, në mungesë të marrëveshjes së specializimit, do të kishte gjasa që, mbi baza realiste dhe jo thjesht si një mundësi teorike, të ndërmerrte, brenda jo më shumë se 3 viteve, investimet e nevojshme shtesë ose kostot e tjera të nevojshme për të hyrë në tregun përkatës;

1.10. ‘detyrim i furnizimit ekskluziv’ do të thotë një detyrim për të mos furnizuar produktet e specializimit një ndërmarrje konkurruese, përveç një pale ose palëve në marrëveshjen e specializimit;

1.11. ‘detyrim i blerjes ekskluzive’ nënkupton një detyrim për të blerë produktet e specializimit vetëm nga një palë ose palët në marrëveshjen e specializimit;

1.12. ‘e përbashkët’, në kontekstin e shpërndarjes (distribuimit), nënkupton aktivitetet ku puna e përfshirë është:

1.12.1. kryhet nga një ekip, organizatë ose ndërmarrje e përbashkët; ose

1.12.2. ndërmerret nga një shpërndarës i palës së tretë të emëruar së bashku mbi baza ekskluzive ose joekskluzive, me kusht që pala e tretë të mos jetë një ndërmarrje konkurruese;

1.13.‘distribuim’ nënkupton shitjen dhe furnizimin e produkteve të specializimit për klientët, duke përfshirë komercializimin e këtyre produkteve.
1.14. ‘Ndërmarrje të lidhura’ nënkupton:

1.14.1.  ndërmarrjet në të cilat një palë në marrëveshjen e specializimit, drejtpërdrejt ose tërthorazi ka një ose më shumë nga të drejtat ose kompetencat e mëposhtme:

1.14.1.1. kompetenca për të ushtruar më shumë se gjysmën e të drejtave të votës;

1.14.1.2. kompetenca për të emëruar më shumë se gjysmën e anëtarëve të bordit mbikëqyrës, bordit drejtues ose organeve që përfaqësojnë ligjërisht ndërmarrjen;

1.14.1.3. të drejtën për të menaxhuar punët e ndërmarrjes;

1.14.2. ndërmarrjet të cilat drejtpërdrejt ose tërthorazi kanë, mbi një palë në marrëveshjen e specializimit, një ose më shumë nga të drejtat ose kompetencat e renditura në pikën 1;

1.14.3. ndërmarrjet në të cilat një ndërmarrje e përmendur në pikën 2 ka, drejtpërdrejt ose tërthorazi, një ose më shumë nga të drejtat ose kompetencat e renditura në pikën 1;

1.14.4 ndërmarrjet në të cilat një palë në marrëveshjen e specializimit së bashku me një ose më shumë nga ndërmarrjet e përmendura në pikat 1, 2 ose 3, ose në të cilat dy ose më shumë nga ndërmarrjet e fundit, kanë së bashku një ose më shumë nga të drejtat ose kompetencat e renditura në pikën 1;

1.14.5. ndërmarrjet në të cilat një ose më shumë nga të drejtat ose kompetencat e    renditura në pikën 1 mbahen bashkërisht nga:

1.14.5.1.  palët në marrëveshjen e specializimit ose ndërmarrjet e tyre përkatëse të lidhura të përmendura në pikat 1 deri në 4 ose

1.14.5.2. një ose më shumë nga palët në marrëveshjen e specializimit ose një ose më shumë nga ndërmarrjet e tyre të lidhura të përmendura në pikat 1 deri në 4 dhe një ose më shumë palë të treta.

Neni 3
Përjashtimi

1. Në pajtim me nenin 5 paragrafi 3 të ligjit dhe në bazë të dispozitave të këtij Udhëzimi Administrativ, neni 5 paragrafi 1 i ligjit nuk zbatohet për marrëveshjet e specializimit.
2. Përjashtimi i përcaktuar në paragrafin 1 do të zbatohet deri në masën që marrëveshjet e tilla përmbajnë kufizime të konkurrencës që bien brenda fushëveprimit të nenit 5 paragrafi 1 të ligjit.
3. Përjashtimi i përcaktuar në paragrafin 1 do të zbatohet gjithashtu për marrëveshjet e specializimit, të cilat përfshijnë dispozita për dhënien ose licencimin e të drejtave të pronësisë intelektuale për një ose më shumë nga palët, me kusht që këto dispozita të lidhen drejtpërdrejt me, dhe të nevojshme për, zbatimin e marrëveshjes dhe nuk përbëjnë objektin parësor të marrëveshjes.
4. Përjashtimi i përcaktuar në paragrafin 1 do të zbatohet gjithashtu për marrëveshjet e specializimit ku:

4.1.  Palët bien dakord për një blerje ekskluzive ose detyrim ekskluziv për furnizim; ose

4.2.  Palët bashkërisht shpërndajnë produktet e specializuara


Neni 4
Pragu i pjesëmarrjes në treg
1. Përjashtimi i përcaktuar në nenin 3 do të zbatohet me kusht që pjesa e kombinuar në treg  e palëve të mos kalojë 20% në tregun (tregjet) përkatës të cilit i përkasin produktet e specializimit.
2. Kur produktet e specializimit janë produkte ndërmjetëse që përdoren plotësisht ose pjesërisht nga një ose më shumë palë si inpute për prodhimin e produkteve në rrjedhën e poshtme, të cilat ato i shesin gjithashtu, përjashtimi i përcaktuar në nenin 2 do të zbatohet vetëm nëse të dyja palët i plotësojnë kushtet e mëposhtme:
2.1. pjesa e kombinuar e tregut të palëve nuk kalon 20% në tregun (tregjet) përkatës të cilit i përkasin produktet e specializimit;

2.2. pjesa e kombinuar e tregut të palëve nuk kalon 20% në tregun (tregjet) përkatës të cilit i përkasin produktet e rrjedhës së poshtme.

Neni 5
Zbatimi i pragut të pjesëmarrjes në treg
1. Për qëllime të zbatimit të pragut të pjesës së tregut të parashikuar në nenin 4, zbatohen rregullat e mëposhtme:
1.1. pjesët e tregut do të llogariten në bazë të vlerës së shitjes në treg; nëse të dhënat e vlerës së shitjeve në treg nuk janë të disponueshme, mund të përdoren vlerësime të bazuara në informacione të tjera të besueshme të tregut, duke përfshirë vëllimet e shitjeve në treg;

1.2. pjesët në treg do të llogariten në bazë të të dhënave që kanë të bëjnë me vitin kalendarik paraardhës ose, kur viti kalendarik i mëparshëm nuk është përfaqësues i pozicionit të palëve në tregun (tregjet) përkatës, pjesët në treg do të llogariten si mesatare e pjesëve në treg të palëve për 3 vitet e mëparshme kalendarike;

1.3. pjesa në treg e zotëruar nga ndërmarrjet e përmendura në nenin 2 paragrafi 2, pika 5 do t'i ndahet në mënyrë të barabartë secilës ndërmarrje që ka një ose më shumë nga të drejtat ose kompetencat e renditura në nenin 2 paragrafi 2, pika 1;
2. nëse pjesët në treg të përmendura në nenin 3 fillimisht nuk janë më shumë se 20%, por më pas rriten mbi atë nivel në të paktën një nga tregjet përkatëse, përjashtimi i përcaktuar në nenin 3 do të vazhdojë të zbatohet për një periudhë prej 2 vitesh kalendarike të njëpasnjëshme pas vitit në të cilin është tejkaluar për herë të parë pragu prej 20%.


Neni 6
Kufizimet e rënda

1. Përjashtimi i përcaktuar në nenin 3 nuk do të zbatohet për marrëveshjet e specializimit të cilat, drejtpërdrejt ose tërthorazi, të veçuara ose në kombinim me faktorë të tjerë nën kontrollin e palëve, kanë si objekt njërën nga sa vijon:
1.1. fiksimin e çmimeve gjatë shitjes së produkteve të specializimit palëve të treta, me përjashtim të fiksimit të çmimeve të ngarkuara për klientët e menjëhershëm në kontekstin e shpërndarjes së përbashkët;

1.2. kufizimin e produkteve ose shitjeve, me përjashtim të:
1.3. dispozitat mbi sasinë e rënë dakord të produkteve në kontekstin e marrëveshjeve të njëanshme ose reciproke të specializimit;
1.4.  përcaktimin e kapacitetit dhe vëllimeve të prodhimit në kontekstin e një marrëveshjeje të përbashkët prodhimi;
       1.5. përcaktimin e objektivave të shitjeve në kontekstin e shpërndarjes së përbashkët;
1.3. ndarjen e tregjeve ose të klientëve.

Neni 7
Tërheqja në raste individuale nga Komisioni
1. Autoriteti mund të tërheqë përfitimin e përjashtimit të përcaktuar me këtë Udhëzim Administrativ, në zbatim të nenit 55 paragrafi 1 pika 1.2 , kur konstaton, në çdo rast të veçantë, se një marrëveshje specializimi për të cilën përjashtimi i përcaktuar zbatohet me këtë Udhëzim Administrativ, megjithatë ka efekte të cilat janë të papajtueshme me 5(2) të Traktatit.

2. Komisioni mund të tërheqë përfitimin e përjashtimit të përcaktuar me këtë Udhëzim Administrativ në përputhje me nenin 55 paragrafi 1 pika 1.2, veçanërisht kur tregu përkatës është shumë i përqendruar dhe konkurrenca tashmë është e dobët, për shembull për shkak të një ose më shumë nga sa vijon:
2.1. [bookmark: _GoBack]përqindjeve individuale në treg të pjesëmarrësve të tjerë të tregut;
2.2. lidhjeve ndërmjet pjesëmarrësve të tjerë të tregut të krijuara nga marrëveshjet paralele të specializimit;
2.3.  lidhjeve ndërmjet palëve dhe pjesëmarrësve të tjerë të tregut.


Neni 8
Periudha kalimtare
Ndalimi i parashikuar në nenin 5 paragrafi 1 të ligjit nuk do të zbatohet gjatë periudhës prej [ditës së hyrjes në fuqi] për marrëveshjet të cilat janë në fuqi [ditës para ditës së hyrjes në fuqi] e që nuk përmbushin kushtet për përjashtim të përcaktuara me këtë Udhëzim Administrativ, por që plotësojnë kushtet për përjashtim të përcaktuara me Rregulloren Nr. 02/2019 për disa kategori të marrëveshjeve të specializimit.

Neni 9
Hyrja në fuqi dhe zbatimi
Ky Udhëzim Administrativ hyn në fuqi më […].

